Oké nkesa ngwa ngwa nke ọrịa COVID-19 n'ụwa niile gburugburu emeela ka ọtụtụ akụnụba bụrụ nke e mechiri emechi nakwa ọtụtụ mmadụ ịda n'ọrịa na ọnwụ. E tinye la nnukwu ịgba mbọ n'igbochi nkesa coronavirus, na iwetu ọnụ ọgụgụ ọrịa ọhụrụ COVID-19. Ka ndị na-ahụ maka ahụike na-aga n'ihu iji ngwaọrụ sayensị enyocha ọrịa ọhụrụ na iji amamihe ọgwụ sayensị agwọ ndị butere ọrịa a nakwa n'ikpeazụ ịchọpụta ọgwụgwụ kara aka na ọgwụ mgbochi ọrịa ahụ, mmadụ niile nwere ike igbochi nkesa ọrịa a. Mgbe ụfọdụ, enwere ike ime mgbochi n'ụzọ a ga-emefu ego dị ntakịrị mọkwánụ n'emefughị ego ọbụla ma ncha, ma rụkwa ọrụ nke ọma ma nke a chọrọ ka ànyị gbanwee omume anyị n'ụzọ anyị ga-enwe ike ịmata n'oge ụzọ anyị ga-eji gbochiere onwe anyị, ezinụlọ anyị nakwa obodo anyị ọrịa nje vairọs a. N'edemede a, anyị ga-eleba anya nke ọma n'uzo ikwọ aka ná ụzọ ndị ọzọ eji edebe ọcha - ma ọ bụrụ na-etinyere ha n'ọrụ nke oma- nwere ike igbochi ọrịa nje na nje ndị ọzọ na-emerụ ahụ.